**Olabiyi Durojaiye** (født 8. februar 1933 i Ogun State i Nigeria, død 24. august 2021 i Lagos i Nigeria) var en nigeriansk advokat, økonom, jurist og politiker. Han bebyttet stammetittelen **Otunba** prenominalt, og fremheved med dette sin stilling som høvding i yorubafolket.[]

Liv og virke
------------

### Bakgrunn

Durojaiye tok en BSc (økonomi) og en LLB, begge i London.[] Han fikk nigeriansk advokatbevilling i 1979, og var barrister og *solicitor* ved Nigerias høyesterett.[] Han tok også utdannelse ved National Institute for Policy and Strategic Studies i Kuru.[]

### Karriere i offentlig sektor

I 35 år arbeidet han i nigeriansk offentlig sektor, av dette 28 år som direktør for Central Bank of Nigeria og National Mint.

Han arbeidet med International Monetary Fund, USAs Federal Reserve System og med City University London fra 1964 til 1982.

### Politisk karriere

Durojaiye var et valgt medlem av den konstitutive forsamling 1988/89.

I 1992 var han en kandidat til å stille til valg som president i Nigeria for det sosialdemokratiske partis (SDP) plattform, og tapte mot M.K.O. Abiola.  Abiolas påfølgende valg til president ble opphevet av general Ibrahim Babangida, noe som førte til landets tilbakevenden til militærstyre. I desember 1996 ble Durojaiye arrestert av militærregimet til general Sani Abacha, og satt fengslet i 560 dager og mishandlet under fengselsoppholdet.

En rapport fra juni 1997 uttalte at den da 63 år gamle advokaten angivelig hadde dårlig helse og led av høyt blodtrykk forårsaket av behandlingen.. Amnesty International utpekte ham til samvittighetsfange og aksjonerte for løslatelse.

Durojaiye, som kandidat for partiet Alliance for Democracy (AD), ble valgt til senator i Forbundsrepublikken Nigeria for valgkretsen Ogun East i Ogun State (1999-2003). Etter å ha inntatt sin plass i senatet ble han utnevnt til komiteer for rettsvesen, etableringer (som formann) og spesialprosjekter.

I desember 2002 anbefalte han livsvarig fengselsstraff for alle som begikk valgfusk.

Han vant AD-primærvalget for på nytt å representere partiet i Ogun East valgkrets i valget i 2003, selv om han ble truet med rettslige skritt av høvding Adamo Olayinka Yesufu, en konkurrent om nominasjonen. I alle tilfeller ble det uansett PDP-kandidaten Tokunbo Ogunbanjo som vant valget.

Durojaiye døde 24. august 2021 av covid-19, i en alder av 88 år.

Referanser
----------

1. ↑  *Who's who in Nigeria*. 1990. ISBN 9789782704122.
2. 1 2 3  «Biography». Olabiyi Durojaiye. Arkivert fra originalen 9. mai 2010. Besøkt 19. juni 2010.
3. ↑  Louis Achi (6. april 2003). «National Lawmakers: Likely Second Termers (1)». *ThisDay*. Arkivert fra originalen 28. desember 2004. Besøkt 19. juni 2010.  «Arkivert kopi». Arkivert fra originalen 28. desember 2004. Besøkt 25. august 2021.
4. ↑  «Gory tales of military tyranny in Nigerian 'truth commission'». *Afrol*. Arkivert fra originalen 7. januar 2009. Besøkt 19. juni 2010.
5. 1 2  «Nigeria: Further information of fear of ill-treatment and new concern: prisoner of conscience / health concern: Otunba (Chief) Olabiyi Durojaiye». Amnestry International. 9. juni 1997. Besøkt 19. juni 2010.
6. ↑  «Congressional Committees». Nigeria Congress. Arkivert fra originalen 18. november 2009. Besøkt 19. juni 2010.
7. ↑  Wale Olaleye (20. desember 2002). «Durojaiye Wants Life Jail-Term for Election Fraud». *ThisDay*. Arkivert fra originalen 11. januar 2004. Besøkt 19. juni 2010.  «Arkivert kopi». Arkivert fra originalen 11. januar 2004. Besøkt 25. august 2021.
8. ↑  Toba Suleiman (5. mars 2003). «Senatorial Primaries: Ogun AD, Durojaiye Dragged to Court». *ThisDay*. Besøkt 19. juni 2010.
9. ↑  «Senators». *Dawodu*. Besøkt 19. juni 2010.
10. ↑  Breaking: Elder statesman Senator Olabiyi Durojaiye dies of COVID-19